ዊልፍረድ ካኖን ኣብ መበል ክንደይ ደቒቕ ሸቶ ኣመዝጊቡ?
ኣይቮሪኮስት ናብ ግጥም ፍጻመ
ረቡዕ 4 ለካቲት ግጥም ፍርቂ ፍጻመ ዋንጫ ኣፍሪቃ ተኻይዱ። ኣይቮሪኮስት ንደሞክራስያዊት ሪፓብሊክ ኮንጎ 3ብ1 ስዒራ ናብ ግጥም ፍጻመ ሓሊፋ። በዚ ድማ ኣይቮሪኮስት ናብ ግጥም ፍጻመ ኣይቮሪኮስት 3 ዲ.ሪ.ኮንጎ 1 ኣይቮሪኮስት ኣብ ሰለስተ ዓመታት ንኻልኣይ ግዜኣ ናብ መዛዘሚ ትበጽሕ ኣላ። ሓለቓ ጋንታ ያያ ቱረ ዝተኮሳ በርቃዊት ቅላዕ፡ ኣብ መበል 20’ ደቒቕ ንኣይቮሪኮስት መሪሕነት እተትሕዛ ሸቶ ተመዝገበት። ድሕሪ ኣርባዕተ ደቓይቕ፡ ኤምቦካኒ ብመንገዲ ፍጹም ቅላዕ ጎል ብምእታው፡ ንኮንጎ ኣመዓራረያ። ዕረፍቲ ኣብ ኣጋ ምእካሉ ግና፡ ጀርቪኖ ንኣይቮሪኮስት መሪሕነታ ዝመለሰት ሸቶ ኣመዝጊቡ ጸወታ 2ብ1 ዕረፍቲ ኣኸለ። ኣብ ካልኣይ እብረ ናይ ኣይቮሪኮስት፡ ዊልፍረድ ካኖን ኣብ መበል 68’ ሳልሰይቲ ጎል ኣእትዩ፡ ጸወታ ብዓወት ኣይቮሪኮስት 3ብ1 ተዛዚሙ።
ተኸላኻላይ ኣይቮሪኮስት ሰርጅ ኣሪር ብሉጽ ተጻዋታይ ናይታ ግጥም ተባሂሉ ተረቑሑ። ንሱ ኣብ የማናይ ክንፊ ብዘርኣዮ ድኻም- ኣልቦ ምክልኻል፡ ኣብ መጥቃዕቲ ጋንታኡ ብብዝሒ ብምስታፍ፡ ብርክት ዝበለ ናይ ሸቶ ዕዳላት ፈጢሩ እዩ። ብዘይካዚ ካልኣይቲ ሸቶ ኣይቮሪኮስት ኣሪር ዝሰርሓ ጀርቪኖ ዘመዝገባ እያ ኔራ። ኣይቮሪኮስት ካብ ጋናን ኢኳቶርያል ጊኒን ምስ ዝሰዓረት ጋንታ ንፍጻመ ክትገጥም እያ።
68